

**Hvem varsler du til?**

Både saken og situasjonen vil avgjøre hvordan det best varsles. Her er utgangspunktet for hva vi mener passer best for Mentor Medier.

Til ansvarlig leder eller organ

Som utgangspunkt må alle kunne varsle til nærmeste overordnede eller det organ som har ansvar for det det skal varsles om:

* Alle saker kan varsles til nærmeste overordnede.
* Personalsaker kan varsles til tillitsvalgte eller bedriftslege.
* Miljøsaker eller dårlig arbeidsmiljø kan varsles til Arbeidsmiljøutvalgets leder.
* Brudd på skatteregler eller regler for smøring/korrupsjon kan varsles til økonomidirektør.

Til daglig leder/ styreleder

Dersom varsleren ikke oppnår reaksjon eller tilbakemelding, oppfordres varsleren til å informere daglig leder eller styreleder i Mentor Medier

Ekstern varsling

Vår bedrift har lagt til rette for å varsle internt på en god måte. Samtidig har den enkelt alltid rett til å gå til offentlige tilsyn med relevante saker, dersom den interne varslingen ikke fører fram, dersom intern varsling ikke er hensiktsmessig eller dersom saken er av en karakter som gjør at arbeidstaker uansett har plikt til å varsle tilsynsmyndigheter.

I de tilfeller der intern varsling eller varsling til tilsynsmyndighetene ikke virker eller ikke er hensiktsmessig, har arbeidstaker også rett til å varsle media.

**Anonymitet og fortrolighet**

Varsling kan gjøres anonymt, men normalt vil åpenhet sikre bedre saksgang og et bedre resultat for alle involverte parter. Hvem varsleren er, er allikevel fortrolig informasjon.

|  |
| --- |
| 1.10.2014 |

|  |
| --- |
|  |
|  |

**Hva er varsling?**

Varsling er å gå videre med kritikkverdige forhold til noen som kan gjøre noe med det. Kritikkverdige forhold er brudd på lovregler, brudd på interne regler eller brudd på etiske regler som gjelder i Mentor Medier.

**Varsling er positivt**

Varsling er bra både for bedriften og for samfunnet, fordi kritikkverdige forhold kan rettes opp. Folk som er villige til å varsle er en viktig ressurs for Mentor Medier.

**Rett og plikt til å varsle**

Den enkelte ansatte oppfordres til å varsle om kritikkverdige forhold, fordi det kan bidra til å utvikle Mentor Medier positivt, men har normalt ikke plikt til å varsle.

De ansatte har plikt til å varsle om kriminelle forhold og om forhold der liv og helse er i fare.

**Oppfølging av varsling**

Ledelsen må ta stilling til hvordan det skal ryddes opp i saker som er varslet.

* Det skal ryddes opp i det som er kritikkverdig. Varsleren skal ha tilbakemelding innen en uke.
* Viser det seg at kritikken er grunnløs eller baserer seg på en misforståelse, skal varsleren få en ordentlig forklaring.
* Ledelsen har også et ansvar for å ta vare på personer som har blitt utsatt for grunnløs kritikk.

**Den som varsler skal ikke straffes**

En varsler som opplever dette må si fra til administrerende direktør eller styreleder som straks skal behandle et slikt tilfelle.